《宿慧日》
宋代·李彭

幽窗著曙色，匆匆鸟乌啼。轸念在远壑，发轫离苔溪。

泉声作好语，挽客来招提。老衲道机熟，空洞了无疑。

霜钟耿晴空，上有垂露姿。暝随噌吰声，直与云汉齐。

摩挲不及去，行云会东归。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。